เมฟิสโต (มาร์เวลคอมิกส์)

**เมฟิสโต** () เป็นตัวละครสมมติที่ปรากฏในหนังสือการ์ตูนอเมริกัน ที่ตีพิมพ์โดย มาร์เวลคอมิกส์ ตัวละครนี้ปรากฏตัวครั้งแรกใน *ซิลเวอร์เซิร์ฟเฟอร์* #3 (ธันวาคม ค.ศ. 1968) สร้างโดย สแตน ลี และ จอห์น บิวเซ็มมา โดยอิงจากเมฟิสโตเฟเลส ซึ่งเป็นตัวละครปีศาจจากตำนานเฟาสต์ เมฟิสโตได้ปรากฏตัวในฐานะคู่ต่อสู้ที่โผล่มาซ้ำแล้วซ้ำเล่าของซิลเวอร์เซิร์ฟเฟอร์ และโกสต์ไรเดอร์ (จอห์นนี เบลซ) และยังเป็นหนึ่งในคู่ต่อสู้ที่โดดเด่นที่สุดของสไปเดอร์-แมน อีกด้วย โดยเขาเป็นคนทำให้นอร์แมนและแฮรืรี ออสบอร์น เปลี่ยนร่างเป็นกรีน ก๊อบบลินและคินเดรด อีกทั้งเมฟิสโตยังทำลายงานสมรสระหว่างปีเตอร์ ปาร์กเกอร์ และแมรี เจน วัตสัน อีกด้วย โดยมองว่าสไปเดอร์-เกิร์ล ลูกสาวในอนาคตของทั้งสองจะเป็นศัตรูตัวฉกาจในอนาคต เมฟิสโตมักจะขัดแย้งกับ ดอกเตอร์สเตรนจ์, ด็อกเตอร์ดูม, สการ์เล็ตวิทช์ และฮีโรอื่น ๆ ใน จักรวาลมาร์เวล อยู่เสมอ โดยเป็นตัวการสร้างคอสมิกโกสต์ไรเดอร์ และทำตระกูลออสบอร์น, ฟิล โคลสัน และดอกเตอร์ออกโทปุส ให้กลายเป็นผู้ร้าย

ตัวละครนี้ปรากฏตัวครั้งแรกในยุคเงินของหนังสือการ์ตูน และอยู่ในความต่อเนื่องของมาร์เวลมานานกว่าห้าทศวรรษ ตัวละครดังกล่าวยังปรากฏในสินค้าที่เกี่ยวข้องของมาร์เวล รวมถึงซีรีส์โทรทัศน์แอนิเมชั่น ภาพยนตร์ ของเล่น การ์ดสะสม และวิดีโอเกม

เมฟิสโตได้รับการขนานนามว่าเป็นหนึ่งในตัวร้ายที่มีพลังพิเศษซึ่งมีความโดดเด่นและทรงพลังที่สุดของมาร์เวลคอมิกส์

ในภาพยนตร์โกสต์ไรเดอร์สองเรื่องที่ผลิตโดย โซนี่พิคเจอร์ส ปีเตอร์ ฟอนดา เป็นผู้รับบทเมฟิสโตใน *[[โกสต์ ไรเดอร์ มัจจุราชแห่งรัตติกาล]]* (2007) ต่อมา เคียราน ฮินส์ เป็นผู้รับบทนี้ใน *[[โกสต์ ไรเดอร์ อเวจีพิฆาต]]* (2012) ส่วนในซีซั่นที่สองของ *ฮิต-มังกี* (2024) ตัวละครนี้ให้เสียงพากย์โดยคีธ เดวิด หลังจากนั้น ซาชา บารอน โคเฮน เป็นผู้รับบทเมฟิสโตในมินิซีรีส์ *[[ไอรอนฮาร์ต (ละครชุด)|ไอรอนฮาร์ต]]* (2025) ของจักรวาลภาพยนตร์มาร์เวล ทางดิสนีย์+

## ในสื่ออื่นๆ
### โทรทัศน์
* เมฟิสโต ปรากฏตัวในตอน "The Past Is the Past" ในมินีซีรีส์ *[[ไอรอนฮาร์ต (ละครชุด)|ไอรอนฮาร์ต]]* รับบทโดย ซาชา บารอน โคเฮน เขามีกำหนดปรากฏตัวในรายการพิเศษทางโทรทัศน์ที่ยังไม่มีชื่ออีกด้วย

### ภาพยนตร์
* เมฟิสโต ในชื่อเมฟิสโทเฟลีส ใน โกสต์ ไรเดอร์ มัจจุราชแห่งรัตติกาล (2007) รับบทโดย ปีเตอร์ ฟอนดา เวอร์ชันนี้ปรากฏในร่างมนุษย์เป็นหลัก โดยมีร่างสัตว์ประหลาดคล้ายแพะปรากฏให้เห็นตลอดทั้งเรื่อง และมีโกสต์ไรเดอร์ เป็นนักล่าเงินรางวัล ในช่วงปี ค.ศ. 1800 เขาได้เปลี่ยน คาร์เตอร์ สเลด ให้กลายเป็นโกสต์ไรเดอร์ เพื่อนำสัญญาแห่งซานเวงกานซากลับคืนมา แต่สเลดกลับทรยศต่อเมฟิสโทเฟลีส ในปี 1986 จอห์นนี เบลซ ทำข้อตกลงกับเมฟิสโทเฟลีสเพื่อช่วยพ่อของจอห์นนีจากโรคมะเร็ง เพื่อแลกกับการรับใช้ปีศาจในอนาคต แต่พ่อของเบลซกลับเสียชีวิตจากอุบัติเหตุในวันรุ่งขึ้น ในปัจจุบัน เมฟิสโทเฟลีสแปลงร่างเบลซให้กลายเป็นโกสต์ไรเดอร์คนล่าสุด เพื่อตามล่าแบล็กฮาร์ต ลูกชายผู้ทรยศของเมฟิสโทเฟลีส ก่อนที่ปีศาจจะพบสัญญานั้น หลังจากได้รับความช่วยเหลือจากสเลด เบลซก็เอาชนะแบล็กฮาร์ตได้และต่อต้านเมฟิสโทเฟลีสโดยเก็บพลังโกสต์ไรเดอร์ของเขาไว้แทนที่จะส่งคืน แม้ว่าเขาจะได้รับข้อเสนอในการลบล้างพลังนั้นออกก็ตาม
* เมฟิสโต ในร่างปีศาจ ปรากฏตัวใน *[[โกสต์ ไรเดอร์ อเวจีพิฆาต]]* เขาปรากฏตัวเป็นผู้ชายชื่อ **โรค** (รับบทโดยเคียราน ฮินส์) และมีลูกชายกับผู้หญิงชื่อนาเดีย หลังจากที่ช่วยชีวิตเธอไว้ เขาพยายามเข้าสิงเด็กชาย แดนนี และเข้าถึงพลังของเขาได้อย่างเต็มที่บนโลกแทนที่จะพึ่งพาร่างกายที่กำลังทรุดโทรมลงอย่างรวดเร็ว อย่างไรก็ตาม เบลซปกป้องแดนนี ซึ่งเพิ่มพลังให้กับเบลซเพื่อที่เขาจะส่งปีศาจกลับไปยังนรกได้

## อ้างอิง

## แหล่งข้อมูลอื่น
* เมฟิสโต ที่ Marvel.com
* เมฟิสโต ที่ Marvel Directory
* 
หมวดหมู่:ตัวละครในสไปเดอร์-แมน
หมวดหมู่:ตัวละครที่เป็นผู้แอบอ้าง
หมวดหมู่:ตัวละครในบันเทิงคดีที่สามารถควบคุมเวลา
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:ตัวละครในบันเทิงคดีที่ทำลายกำแพงที่สี่
หมวดหมู่:ตัวละครที่เป็นปิศาจและมาร
หมวดหมู่:ตัวละครในบันเทิงคดีที่สามารถเทเลพอร์ต
หมวดหมู่:ตัวละครที่เป็นผู้มีอำนาจทางจิตวิญญาณ
หมวดหมู่:ตัวละครในบันเทิงคดีที่ใช้เวทมนตร์
หมวดหมู่:ตัวละครในบันเทิงคดีที่มีความเป็นอมตะ